1. pielikums  
Ministru kabineta  
2012. gada \_\_\_\_\_\_\_\_\_  
noteikumiem nr.\_\_\_\_

**Apakšiekārtu darbības datu noteikšana**

**I. Vispārējie darbības datu noteikšanas nosacījumi**

1. Operatoram ir jāapkopo un jāziņo darbības līmenis atsevišķi katrai iekārtas apakšiekārtai, kas tiek noteikts šādā veidā:
   1. produkta līmeņatzīmes apakšiekārtai – katram produkta līmeņatzīmes apakšiekārtas produktam, kuram ir noteikta produkta līmeņatzīme, sākotnējo attiecīgās apakšiekārtas uzstādīto ražošanas jaudu reizinot ar standarta jaudas izmantojuma koeficientu;
   2. siltuma līmeņatzīmes apakšiekārtai – siltuma līmeņatzīmes apakšiekārtas uzstādīto izmērāmā siltuma jaudu reizinot ar attiecīgo jaudas izmantojuma koeficientu;
   3. kurināmā līmeņatzīmes apakšiekārtai – kurināmā līmeņatzīmes apakšiekārtas sākotnējo uzstādīto kurināmā patēriņa jaudu reizinot ar attiecīgo jaudas izmantojuma koeficientu;
   4. procesa emisiju apakšiekārtai – procesa emisiju apakšiekārtas procesa emisiju radīšanas sākotnējo uzstādīto jaudu procesa vienībai reizinot ar attiecīgo jaudas izmantojuma koeficientu.
2. Ministrija nosaka šī pielikuma 1.2., 1.3. un 1.4.apakšpunktā minētos attiecīgos jaudas izmantojuma koeficientus:
   1. izmantojot pietiekami pamatotu un neatkarīgi verificētu operatora iesniegto informāciju par iekārtas projektēto normālo darbību, tehnisko uzturēšanu, parasto ražošanas ciklu, energoefektīviem paņēmieniem un tipisko jaudas izmantojumu attiecīgajā nozarē, salīdzinot ar nozares specifisko informāciju;
   2. ņemot vērā arī pienācīgi pamatotu un neatkarīgi verificētu informāciju par ievades emisiju intensitāti un efektīviem paņēmieniem siltumnīcefekta gāzu paņēmieniem;
   3. ņemot vērā informāciju par iekārtas darbību, kas iekļauta iekārtai izsniegtajā atļaujā un iekārtai izsniegtajā atļaujā A vai B kategorijas piesārņojošās darbības veikšanai vai C kategorijas darbības apliecinājumā.
3. Ministrija pieprasa operatoram iesniegt šī pielikuma 2.punktā minēto informāciju, ja operators to neiesniedz kopā ar šo noteikumu 40.punktā minēto informāciju.
4. Eiropas Komisijas noteiktais šī pielikuma 1.1.apakšpunktā minētais standarta jaudas izmantojuma koeficients un ministrijas noteiktais šī pielikuma 1.2., 1.3. un 1.4.apakšpunktā minētais attiecīgais jaudas izmantojuma koeficients ir pieejams ministrijas tīmekļa vietnē.
5. Patērētajai enerģijai, kurināmajam, izejvielām, galaprodukcijai un to izmantošanas radītajām emisijām, par kurām dati ir pieejami tikai par iekārtu kopumā, tos proporcionāli nosaka attiecīgajām apakšiekārtām šādā veidā:
   1. ja vienā ražošanas līnijā cits pēc cita tiek ražoti dažādi produkti, patērēto siltumu, kurināmo, izejvielas, galaprodukciju un attiecīgās emisijas emisiju daudzumu attiecina secīgi, pamatojoties uz izmantošanas laiku gadā katrai apakšiekārtai;
   2. ja nav iespējams patērēto siltumu, kurināmo, izejvielas, galaprodukciju un attiecīgās emisijas emisiju daudzumu attiecināt saskaņā ar šī pielikuma 2.1.apakšpunktu, tās attiecina, pamatojoties uz atsevišķu saražoto produktu masu vai apjomu, vai aprēķina to pamatojoties uz saistīto ķīmisko reakciju brīvo reakciju entalpiju vai uz citu piemērotu sadales principu, kas ievēro pamatotu zinātnisku metodoloģiju.
6. Visu apakšiekārtu izsejmateriālu, produkciju un emisiju summa nedrīkst pārsniegt iekārtas kopējo izejmateriālu, produkcijas un emisiju summu.

**II. Konkrētu līmeņatzīmju produktu darbības līmenis**

1. Iekārtu, kurās tiek ražoti produkti, kuriem piemēro šo noteikumu 3. pielikumā minēto naftas pārstrādes iekārtas līmeņatzīmi, ar produktu saistītais darbības līmenis tiek noteikts, pamatojoties uz dažādām šo noteikumu 3.pielikumā noteiktajām CWT funkcijām, to definīcijām, caurlaidspējas bāzi, kā arī CWT koeficientiem, izmantojot šādu formulu:

kur:

*ALCWT* – darbības līmenis (izteikts kā *CWT*);

*CSi,k* – *CWT* funkcijas *i* caurlaidspēja periodā, kas izvēlēts emisijas kvotu aprēķinam, *k*;

*CWTi* – *CWT* funkcijas *i* *CWT* koeficients;

*CSAD,k* – *CWT* funkcijas “Sākotnējā destilācija atmosfērā” caurlaidspēja periodā, kas izvēlēts emisijas kvotu aprēķinam, *k*.

1. Iekārtu, kurās tiek ražoti produkti, kuriem piemēro šo noteikumu 3.pielikumā minēto kaļķa produkta līmeņatzīmi, ar produktu saistītais darbības līmenis tiek noteikts, izmantojot šādu formulu:

kur:

*ALkaļķis,stand* – darbības līmenis attiecībā uz kaļķa ražošanu (tonnas tīra standarta kaļķa);

*mCaO,k* – brīvo kalcītu oksīdu (CaO) saturs saražotajā kaļķī periodā, kas izvēlēts emisijas kvotu aprēķinam, *k* (masas-%), ja nav pieejami dati par brīvā CaO saturu, piemēro pieņēmumu ne zemāku par 85%;

*mMgO,k* – brīvo magnija oksīdu (MgO) saturs saražotajā kaļķī periodā, kas izvēlēts emisijas kvotu aprēķinam, *k* (masas-%), ja nav pieejami dati par brīvā MgO saturu, piemēro pieņēmumu ne zemāku par 0,5%;

*ALkaļķis,nekoriģ,k –* nekoriģēts iekārtas darbības līmenis (tonnas kaļķa) attiecībā uz kaļķa ražošanu periodā, kas izvēlēts emisijas kvotu aprēķinam, *k*.

1. Iekārtu, kurās tiek ražoti produkti, kuriem piemēro šo noteikumu 3.pielikumā minēto dolomītkaļķa produkta līmeņatzīmi, ar produktu saistītais darbības līmenis tiek noteikts, izmantojot šādu formulu:

kur:

*HALdol.kaļķis,stand* – darbības līmenis attiecībā uz dolomītkaļķa ražošanu (tonnas tīra standarta dolomītkaļķa);

*mCaO,k* – brīvā CaO saturs saražotajā dolomītkaļķī periodā, kas izvēlēts emisijas kvotu aprēķinam, *k* (masas-%), ja nav pieejami dati par brīvā CaO saturu, piemēro pieņēmumu ne zemāku par 52%;

*mMgO,k* – brīvā MgO saturs saražotajā dolomītkaļķī periodā, kas izvēlēts emisijas kvotu aprēķinam, *k* (masas-%), ja nav pieejami dati par brīvā MgO saturu, piemēro pieņēmumu ne zemāku par 33%;

*ALdol.kaļķis,nekoriģ,k* – nekoriģēts darbības līmenis (tonnas kaļķa) attiecībā uz dolomītkaļķa ražošanu periodā, kas izvēlēts emisijas kvotu aprēķinam, *k*.

1. Iekārtu, kurās tiek ražoti produkti, kuriem piemēro šo noteikumu 3.pielikumā minēto tvaika krekinga produkta līmeņatzīmi, ar produktu saistītais darbības līmenis tiek noteikts, izmantojot šādu formulu:

kur:

*ALHVC* – darbības līmenis attiecībā uz augstvērtīgām ķīmiskām vielām, neto vērtība no augstvērtīgām ķīmiskām vielām, kas saražotas no papildu izejmateriāliem (tonnas *HVC*);

– darbības līmenis attiecībā uz kopējo augstvērtīgo ķīmisko vielu produkciju periodā, kas izvēlēts emisijas kvotu aprēķinam, *k* (tonnas *HVC*);

– ūdeņraža papildu izejmateriāli periodā, kas izvēlēts emisijas kvotu aprēķinam, *k* (tonnas ūdeņraža);

– etilēna papildu izejmateriāli periodā, kas izvēlēts emisijas kvotu aprēķinam, *k* (tonnas etilēna);

– citu augstvērtīgo ķīmisko vielu, kas nav ūdeņradis un etilēns, papildu izejmateriāli periodā, kas izvēlēts emisijas kvotu aprēķinam, *k* (tonnas *HVC*).

1. Iekārtu, kurās tiek ražoti produkti, kuriem piemēro šo noteikumu 3.pielikumā minēto aromātvielu produktu līmeņatzīmi, ar produktu saistītais līmenis tiek noteikts, pamatojoties uz dažādām šo noteikumu 3.pielikumā noteiktajāmCWTfunkcijām, to definīcijām, caurlaidspējas bāzi, kā arī CWTkoeficientiem, izmantojot šādu formulu:

kur:

*ALCWT –* darbības līmenis (izteikts kā *CWT*);

*CSi,k* – *CWT* funkcijas *i* caurlaidspēja periodā, kas izvēlēts emisijas kvotu aprēķinam, *k*;

*CWTi* – *CWT* funkcijas *i* *CWT* koeficients.

1. Iekārtu, kurās tiek ražoti produkti, kuriem piemēro šo noteikumu 3.pielikumā minēto ūdeņraža produkta līmeņatzīmi, ar produktu saistītais darbības līmenis tiek noteikts, izmantojot šādu formulu:

– darbības līmenis attiecībā uz ūdeņraža produkciju (izteikts salīdzinājumā ar 100% ūdeņradi);

*–* darbības līmenis attiecībā uz ūdeņraža produkciju, salīdzinājumā ar ūdeņraža saturu, kas izteikts standarta kubikmetros gadā un nozīmē 0°C un 101,325 kPa periodā, kas izvēlēts emisijas kvotu aprēķinam, *k*;

– tīra ūdeņraža frakcija ražošanas apjomā periodā, kas izvēlēts emisijas kvotu aprēķinam, *k*.

1. Iekārtu, kurās tiek ražoti produkti, kuriem piemēro šo noteikumu 3.pielikumā minēto sintēzes gāzes produkta līmeņatzīmi, ar produktu saistītais darbības līmenis tiek noteikts, izmantojot šādu formulu:

kur:

– darbības līmenis attiecībā uz sintēzes gāzes produkciju, salīdzinot ar 47% ūdeņraža;

– darbības līmenis attiecībā uz sintēzes gāzes produkciju, salīdzinājumā ar ūdeņraža saturu, kas izteikts standarta kubikmetros gadā un nozīmē 0°C un 101,325 kPa periodā, kas izvēlēts emisijas kvotu aprēķinam, *k*;

– tīra ūdeņraža frakcija ražošanas apjomā periodā, kas izvēlēts emisijas kvotu aprēķinam, *k*.

1. Iekārtu, kurās tiek ražoti produkti, kuriem piemēro šo noteikumu 3.pielikumā minēto etilēna oksīda / etilēna glikola produkta līmeņatzīmi, ar produktu saistītais darbības līmenis tiek noteikts, izmantojot šādu formulu:

kur:

*ALEO/EG* – darbības līmenis attiecībā uz etilēna oksīda / etilēna glikolu produkciju (izteikts etilēna oksīda ekvivalentu tonnās);

*ALi,k* – darbības līmenis attiecībā uz etilēna oksīda vai glikola *i* ražošanu periodā, kas izvēlēts emisijas kvotu aprēķinam, *k* (tonnas);

*PKEOE,i –* etilēna oksīda vai glikola *i* pārveidošanas koeficients pret etilēna oksīdu, kur:

etilēna oksīdam: 1,000;

monoetilēna glikolam: 0,710;

dietilēna glikolam: 0,830;

trietilēna glikolam: 0,880.

**III. Papildu nosacījumi darbības datu noteikšanai produktu līmeņatzīmes apakšiekārtām**

1. Ja iekārtas apakšiekārtā kā galaprodukcija tiek ražota gan produkta līmeņatzīmes produkcija, gan produkcija, kurai netiek piemērota produkta līmeņatzīme, tad produkta līmeņatzīmes apakšiekārtas darbības datiem ir jāņem vērā tikai tas izmērāmais siltums, kurš tiek izmantots produkta līmeņatzīmes produkcijas ražošanai, ņemot vērā:
   1. ka izmērāmais siltums, kas produkta līmeņatzīmes apakšiekārtā tiek izmantots produkcijas ražošanai, kurai netiek piemērota produkta līmeņatzīme, ir jāiekļauj siltuma līmeņatzīmes apakšiekārtas saražotā izmērāmā siltuma darbības datos;
   2. ja produkta līmeņatzīmes apakšiekārtā nenotiek siltumenerģijas, kura tiek patērēta produkta līmeņatzīmes produkcijas ražošanai, un siltumenerģijas, kura tiek patērēta produkcijas ražošanai, kurai netiek piemērota produkta līmeņatzīme, atsevišķa uzskaite (mērīšana), tad šādā iekārtā šāds izmērāmais siltums ir jāsadala šī pielikuma 5.punktā minētajā kārtībā.

**IV. Papildu nosacījumi darbības datu noteikšanai izmērāmā siltuma ražošanas apakšiekārtām**

1. Siltuma līmeņatzīmes apakšiekārta emisiju aprēķinā ņem vērā tikai izmērāmo siltumu, kura izmērīšanai tiek izmantota tikai tāda siltumuzskaites mērierīce, kas ir mērierīce Eiropas Parlamenta un Padomes Direktīvas 2004/22/EK par mērierīcēm MI-004 pielikuma izpratnē vai jebkura cita ierīce, kas paredzēta siltumenerģijas daudzuma, kurš saražots, balstoties uz plūsmas apjomiem un temperatūrām, mērīšanai un reģistrēšanai.
2. Ja izmērāmo siltumu nevar noteikt izmantojot mērījuma datus saskaņā ar šī pielikuma 16.punktu, tad izmērāmā siltuma līmeņatzīmes apakšiekārtai izmērāmo siltumu var noteikt, izmantojot:
   1. iekārtā pieejamo dokumentāciju – rēķinus, iekārtas iekšējo uzskaiti vai grāmatvedību, kā arī jebkuru dokumentāciju, kuru izmantojot var noteikt iekārtas saražoto siltuma daudzumu saskaņā ar caurskatāmu metodoloģiju;
   2. pieeju, kas balstīta uz kurināmā patēriņu un izmērāmo efektivitāti;
   3. pieeju, kas balstīta uz kurināmā patēriņu un norādīto efektivitāti.
3. Ja izmērāmais siltums tiek noteikts, ņemot vērā šī pielikuma 17.punktā minētās pieejas, tad ir nepieciešams izmantot tādas aprēķinu metodes, kuru izmantošana nodrošina pēc iespējas augstāku datu precizitāti un ļauj izvairīties no emisiju apjoma nepareizas noteikšanas.
4. Siltuma līmeņatzīmes apakšiekārtai ir jāuzrāda visi tehniskie savienojumi ar citām iekārtām, kurām siltums tiek pārdots vai eksportēts, neizdalot katru savienojumu atsevišķi, bet izdalot tehniskos savienojumus šādā veidā:
   1. visas iekārtas, kas neveic kādu no likuma „Par piesārņojumu” 2.pielikuma darbībām un kurām nav izsniegtas atļaujas, tiek iedalītas „ne-ETS iekārtas” kategorijā;
   2. visas iekārtas, kas veic kādu no likuma „Par piesārņojumu” 2.pielikuma darbībām un kurām ir izsniegtas atļaujas, tiek iedalītas „ETS iekārtas” kategorijā;
   3. ja izmērāmais siltums tiek ievadīts kopējā siltumapgādes tīklā, tad visi siltumapgādes tīkli, ar kuriem apakšiekārtai ir tehnisks savienojums, tiek iedalīti „siltumapgādes tīkls” kategorijā.
5. Darbības līmenis siltuma līmeņatzīmes apakšiekārtai ir izmērāmais siltums, kas ir saražots konkrētajā siltuma līmeņatzīmes apakšiekārtā un ir patērēts šīs iekārtas robežās vai eksportēts uz ne-ETS iekārtu, un tajā netiek ņemts vērā:
   1. izmērāmā siltuma daudzums, kas tiek patērēts elektroenerģijas ražošanai vai tādas mehāniskās enerģijas ražošanai, kas pēc tam tiek patērēta elektroenerģijas ražošanai;
   2. izmērāmā siltuma daudzums, kas tiek saražots slāpekļskābes ražošanas procesos, jo šis izmērāmā siltuma daudzums jau ir iekļauts slāpekļskābes līmeņatzīmē.
   3. izmērāmā siltuma daudzums, kas ir izvadīts atmosfērā, kā arī netiek ņemti vērā siltuma zudumi, un, ja šis izmērāmā siltuma daudzums ir iekļauts aprēķinātajā izmērāmā siltuma plūsmā, šim izmērāmā siltuma daudzumam ir jābūt atskaitītam no kopējā izmērāmā siltuma daudzuma.
6. Ja iekārtas siltuma līmeņatzīmes apakšpiekārtas saražotais izmērāmais siltums tiek:
   1. eksportēts vai pārdots uz citu iekārtu, tad šo izmērāmo siltuma daudzumu pieskaita tās iekārtas darbības līmenim, kas šo izmērāmo siltumu saņem (siltuma pircējs), bet, ja piegādātais izmērāmais siltums tiek izmantots elektrības ražošanai, tad tas netiek ņemts vērā darbības līmeņa noteikšanā;
   2. eksportēts vai pārdots uz ne-ETS iekārtu, tad šo izmērāmo siltuma daudzumu pieskaita tās iekārtas darbības līmenim, kas saražo izmērāmo siltumu (siltuma pārdevējs).
   3. tiek ievadīts kopējā siltumapgādes tīklā, tad šo izmērāmo siltuma daudzumu pieskaita tās iekārtas darbības līmenim, kas saražo izmērāmo siltumu (siltuma pārdevējs), arī, ja izmērāmais siltums, kas tiek ievadīts kopējā siltumapgādes tīklā, pēc tam tiek piegādāts citai iekārtai.
7. Ja siltuma līmeņatzīmes apakšiekārtā saražotais izmērāmais siltums tiek izmantots elektrības ražošanai šīs iekārtas ietvaros, kā arī tajā iekārtā, uz kuru izmērāmais siltums tiek eksportēts vai pārdots, tad šis saražotais izmērāmais siltums netiek ņemts vērā darbības līmeņa noteikšanā.
8. Siltuma līmeņatzīmes apakšiekārtām tiek piemērots šo noteikumu 2.pielikuma 4.punktā noteiktais koeficients, ja iekārtas operators nevar pierādīt, ka eksportētais izmērāmais siltums tiek izmantots šo noteikumu 2.pielikuma 3.punktā minētajā nozarē, iesniedzot izmērāmā siltuma patērētāju sarakstu, patērētāju darbības NACE kodus, kā arī izmērāmā siltuma daudzumu, kas piegādāts šādiem patērētājiem.
9. Ja izmērāmais siltums ir eksportēts uz vairākām ne-ETS iekārtām, tad izmērāmo siltumu eksportējošai iekārtai ir jāziņo par katrai ne-ETS iekārtai eksportēto izmērāmā siltuma daudzumu atsevišķi.
10. Ja iekārtas siltuma līmeņatzīmes apakšiekārta importē vai pērk izmērāmo siltumu no ne-ETS iekārtas, tad šis izmērāmais siltums netiek ņemts vērā darbības līmeņa noteikšanā.

**V. Papildu nosacījumi darbības datu noteikšanai kurināmā līmeņatzīmes apakšiekārtām**

1. Darbības līmeņa noteikšanai tiek izmantots tikai tas kurināmā daudzums, kas tiek izmantots šīs iekārtas ietvaros patērētā neizmērāmā siltuma ražošanai vai tiek eksportēts vai pārdots ne-ETS iekārtai, ņemot vērā šī pielikuma III sadaļā noteiktos siltuma līmeņatzīmes apakšiekārtas darbības līmeņa noteikšanas nosacījumus.

Ministru prezidents V.Dombrovskis

Vides aizsardzības un

reģionālās attīstības ministrs E.Sprūdžs

Iesniedzējs:

Vides aizsardzības un

reģionālās attīstības ministrs E.Sprūdžs

Vīza:

Vides aizsardzības un

reģionālās attīstības ministrijas

Valsts sekretārs A.Antonovs

2012.10.09. 8:03

1975

H. Rimša

67026414, [Helena.Rimsa@varam.gov.lv](mailto:Helena.Rimsa@varam.gov.lv)

Linda Leja

67026512, [Linda.Leja@varam.gov.lv](mailto:Linda.Leja@varam.gov.lv)